**AUDRUVIS CHAMPIONS TOUR FINALAS**

**2022 RUGPJŪČIO 5-7d.**

**BENDRIEJI AUDRUVIS CHAMPIONS TOUR NUOSTATAI**

**KVALIFIKACINIAI KONKŪRAI:**

|  |  |
| --- | --- |
| BRONZE TOURSILVER TOURGOLD TOURDIAMOND TOUR | 105cm 115cm 125cm 135-140cm   |

**KVALIFIKACINIAI TAŠKAI:**Kvalifikaciniai taškai skiriami pagal principą:
I vieta – 30 taškų +1 // II vieta – 30 taškų -1 // III vieta – 30 taškų -2 ir t.t.
Pvz.: I vieta gaus 31 tašką, antroji 29, trečioji 28 ir t.t. Jeigu du, ar daugiau, duetų užima tą pačia vietą, kvalifikacinių taškų skaičius už tas vietas yra sudedamas ir padalinamas po lygiai visiems duetams.

## FINALAS

Finale leidžiama dalyvauti visiems duetams. Tačiau taškus gali rinkti tik tiek duetai, kurie dalyvavo I ar II etapuose. Finaliniuose konkūruose III dieną duetai startuoja reverso tvarka pagal surinktą taškų skaičių (daugiausiai taškų turintis duetas startuoja paskutiniu numeriu). Tačiau raiteliui dalyvaujančiam su dviem žirgais tame pačiame konkūre starto protokoluose daromas 15 duetų tarpas.
Finalo taškams taikomi koeficientai:

* Bronze/Silver/Gold/Diamond Tour finalo I ir II dienos taškų koeficientas lygus 1.
* Bronze/Silver/Gold/Diamond Tour finalo III dienos taškų koeficientas lygus 2.

Turnyro vietos nustatomos pagal surinktą taškų skaičių, tačiau esant vienodai kvalifikacinių taškų sumai vieta turnyre nustatoma pagal finalinio konkūro rezultatą.

**DALYVAVIMO SĄLYGOS**

* Vienas žirgas gali startuoti du kartus per dieną su vienu ar daugiau raitelių.
* **Jeigu raitelis startuoja su trimis ar daugiau žirgų tame pačiame ture, paraiškoje PASTABOSE privaloma nurodyti du žirgus, su kuriais renkami kvalifikaciniai taškai.**
* Su tuo pačiu žirgu raiteliui leidžiama rinkti taškus skirtinguose turuose.
* Skirtingi raiteliai gali rinkti taškus su tuo pačiu žirgu.
* Be konkurencijos leidžiama šokti dviem atvejais – jei raitelis išjoja iš aikštės jam leidžiama šokti tik po visų duetų rungtyje arba jei raitelis neišjoja iš aikštės jam leidžiama šokti iškart po sekančio dueto.
* Finalo rungtyse su persirungimu be konkurencijos dalyvauti negalima.

# VARŽYBŲ INFORMACIJA

VIETA: Ziniūnai, Joniškio rajonas

DATA: 05-07/08/2022

ŠALIS: LTU

UŽDAROS PATALPOS: [ ]  LAUKO AIKŠTĖ: [x]

[ ]  LTU-CH

[x]  LTU-3\*

[ ]  LTU-2\*

[ ]  LTU-1\*

# VARŽYBOS VYKDOMOS PAGAL:

* FEI bendruosius nuostatus (2021 m. redakcija);
* LŽSF etikos taisykles (patvirtintas 2020.12.10) ;
* LR veterinarinius reikalavimus ;
* FEI Anti-dopingo taisykles sportininkams (ADHRA) (aktuali redakcija) ;
* FEI konkūrų taisykles (2021 m. redakcija).

# BENDROJI INFORMACIJA

## ORGANIZATORIUS

Pavadinimas: Audruvis Sport Horses

Adresas: Ziniūnų kaimas, Joniškio rajonas

Tel. nr.:

El.paštas: audruvissporthorses@gmail.com

Internetinis puslapis: <https://audruvissporthorses.lt/>

# TECHNINĖ INFORMACIJA

## VARŽYBINĖ AIKŠTĖ:

Išmatavimai: 50 x 80

Gruntas: smėlis su tekstile

## APŠILIMO AIKŠTĖ:

Išmatavimai: 25 x 45

Gruntas: smėlis su tekstile

## APDOVANOJIMAI

Kiekvienoje rungtyje į apdovanojimus bus kviečiami penki geriausi duetai. Piniginis prizas skiriamas aštuonioms vietoms (jei rungtyje yra virš 100 dalyvių piniginis prizas papildomai skiriamas dar aštuonioms vietoms). Nugalėtojas apdovanojamas taure, gūnia, visi prizines vietas užėmę žirgai apdovanojami rozetėmis, bei remėjų prizais.
Nedalyvaujant apdovanojime prarandama teisė į piniginius bei daiktinius prizus.

# OFICIALŪS ASMENYS

|  |  |  |  |
| --- | --- | --- | --- |
| **Pareigos** | **Vardas, Pavardė** | **Lygis** | **Kontaktai** |
| Vyr. teisėjas | Regina Gražulienė | LTU3\* | regagraz@gmail.com |
| Teisėjas | Inga Gailiuvienė | LTU2\* | inga.gailiuviene@gmail.com |
| Teisėjas | Mantas Palubeckas | LTU1\* |  |
| Varžybų sekretorius | Eglė Drackytė |  | +37062466211 Eglute.drackyte@gmail.com |
| Maršrutų dizaineris | Liudvikas Šalna | LTU3\* | liudvikas.salna@stud.vgtu.lt |
| Maršrutų dizainerio asistentas | Davis Mikelsons |  |  |
| Stiuardas | *bus patikslinta* |  |  |
| Stiuardas | Danielius Damauskas | kandidatas |  |
| Stiuardas | Nedas Palubeckas | kandidatas |  |
| Varžybų vyr. gydytojas |  |  | +370 67278899 |
| Veterinaras | Jana Vanaga |  | +37127073739 |
| Arklidžių koordinatorius | Ugnė Užgalytė |  | +37064031309 |

# DALYVIŲ SKAIČIUS

Sportininkų skaičius: nenurodyta

Žirgų skaičius sportininkui: nenurodyta

# PARAIŠKOS

## PARAIŠKŲ TEIKIMO TVARKA IR TERMINAI

Paraiškos teikiamos per Zawody Konne Entry System. Kilus klausimų dėl paraiškų teikimo, prašome kreiptis į +370 62466211 (Eglė) arba el. paštu Eglute.drackyte@gmail.com

Paraiškos teikiamos iki: **03/08/2022**

Jeigu raitelis startuoja su trimis ar daugiau žirgų tame pačiame ture, paraiškoje PASTABOSE privaloma nurodyti du žirgus, su kuriais renkami kvalifikaciniai taškai.
Siųsdami paraiškas raiteliai sutinka su varžybų taisyklėmis bei nuostatais.

**SVARBI INFORMACIJA**

Startiniai/gardų mokesčiai privalo būti sumokėti iki sekmadienio (rugpjūčio 7d.)

buhalterijoje, esančioje viešbučio pastate. Nesumokėjus iki rugpjūčio 7d. mokesčiai bus dvigubinami.

# KAINOS

## GARDŲ REZERVAVIMASParaiškos formą gardams užsakyti galima rasti https://audruvissporthorses.lt/Užpildytas paraiškas prašome siųsti el.paštu audruvissporthorses@gmail.com. Gardų skaičius RIBOTAS, tad atsiuntus gardų paraiškas gausite rezervaciją patvirtinantį laišką. *PIRMENYBĖ teikiama raiteliams užsakantiems gardus trims dienoms.*

GARDAI UŽSAKOMI IKI: **liepos 31d. 18val.**

PAKEITIMAI GALIMI IKI: **rugpjūčio 1d. 12val.**

*Prašome atkreipti dėmesį iki kada galima daryti pakeitimus gardų rezervacijoms, nes neatvykus ar neatšaukus gardo iki nurodytos datos privaloma susimokėti gardo rezervacijos mokestj 30 EUR/už gardą!*

Standartinis kraikas šiaudai atvykimo metu yra nemokamas. Jeigu raitelis pageidauja, kad jo žirgo gardas būtų paliktas tuščias arba pageidauja, kad žirgas stovėtų ant pjuvenų *(gardo su pjuvenomis kaina skiriasi, prašome žiūrėti informaciją lentelėje žemiau)* tai galima padaryti el.paštu audruvissporthorses@gmail.com - pateikiant tokį prašymą, nepamirškite nurodyti, kurio žirgo gardą reiktų palikti tuščią. Nepateikus prašymo gardas bus pakreiktas šiaudais.

Kilus klausimams galite susiekti el.paštu audruvissporthorses@gmail.com arba tel.nr +37064031309 (Ugnė)

|  |  |
| --- | --- |
| GARDAS TRIMS DIENOMS, KRAIKAS ŠIAUDAI (ATVYKIMAS KETVIRTADIENĮ ARBA PENKTADIENĮ) | 80 EUR + VAT 21%(96,80 EUR) |
| GARDAS TRIMS DIENOMS, KRAIKAS PJUVENOS(ATVYKIMAS KETVIRTADIENĮ ARBA PENKTADIENĮ) | **90 EUR + VAT 21%**(108,90 EUR) |
| GARDAS DVIEMS DIENOMS, KRAIKAS ŠIAUDAI(ATVYKIMAS PENKTADIENĮ, IŠVYKIMAS ŠEŠTADIENĮ ARBA ATVYKIMAS ŠEŠTADIENĮ, IŠVYKIMAS SEKMADIENĮ) | **60 EUR + VAT 21%**(72,60 EUR) |
| GARDAS DVIEMS DIENOMS, KRAIKAS PJUVENOS(ATVYKIMAS PENKTADIENĮ, IŠVYKIMAS ŠEŠTADIENĮ ARBA ATVYKIMAS ŠEŠTADIENĮ, IŠVYKIMAS SEKMADIENĮ) | **70 EUR + VAT 21%**(84,7 EUR) |
| GARDAS VIENAI DIENAI, KRAIKAS ŠIAUDAI(ATVYKIMAS IR IŠVYKIMAS TĄ PAČIĄ DIENĄ) | **40 EUR + VAT 21%**(48,40 EUR) |
| GARDAS VIENAI DIENAI, KRAIKAS PJUVENOS(ATVYKIMAS IR IŠVYKIMAS TĄ PAČIĄ DIENĄ) | **50 EUR + VAT 21%**(60,50 EUR) |

Raiteliai norintys užsisakyti gardus ir gavę gardo rezervaciją patvirtinantį laišką privalo už rezervaciją sumokėti pavedimu:

Pavadinimas: Sigito Petraičio Ūkininko Ūkis

Įmonės kodas: 5792441

Adresas: Sodų g. 3, Ziniūnų km., Joniškio raj., Lietuva

IBAN: LT07 4010 0404 0032 4882

BIC/S.W.I.F.T. code: AGBLLT2X

Pavedimo pavadinimas: AUDRUVISTOUR2022 + RAITELIO PAVARDĖ + GARDŲ SKAIČIUS

##

## STARTO MOKESČIAI

**Visos žemiau pateiktos kainos yra nurodytos su 0% PVM, PVM netaikomas:**

|  |  |
| --- | --- |
| ATVIRA KLASĖ (60-80cm) | 20 EUR |
| BRONZE TOUR (105cm) | 20 EUR |
| SILVER TOUR (115cm) | 20 EUR |
| GOLD TOUR (125cm) | 25 EUR |
| DIAMOND TOUR (135–140cm) | 30 EUR penktadienį, šeštadienį, 35 EUR sekmadienį |
| BE KONKURENCIJOS | 15 EUR |

## KITOS KAINOSVisos žemiau pateiktos kainos yra nurodytos be 21% PVM, bet PVM taikomas:

|  |  |
| --- | --- |
| ŠIENAS | 35 EUR / rulonas |
| ŠIAUDAI | 25 EUR / rulonas |
| PJUVENOS | 8 EUR / pakuotė |
| ELEKTRA | 45 EUR / varžyboms*(prašome įrašyti transporto priemonės numerius gardo rezervacijos formoje)* |

# TVARKARAŠTIS

|  |
| --- |
| PENKTADIENIS |
| NR | **KONKŪRAS** | **LAIKAS** | **ART.** | **AUKŠTIS** | **APDOVANOJIMAI** |
| 1A. | ATVIRA KLASĖ | 8:00 | Art.238.2.1 Konkūras pagal laiką, lentelė A | 60cm | Daiktiniai prizai |
| 1B. | ATVIRA KLASĖ | Sekantis | Art.238.2.1 Konkūras pagal laiką, lentelė A | 80cm | 190 EUR(40-30-20-20-20-20-20-20) |
| 2. | BRONZE TOUR | Sekantis | Art.238.2.1 Konkūras pagal laiką, lentelė A | 105cm | 310 EUR(90-60-50-30-20-20-20-20) |
| 3. | SILVER TOUR | Sekantis | Art.238.2.1 Konkūras pagal laiką, lentelė A | 115cm | 310 EUR(90-60-50-30-20-20-20-20)  |
| 4. | GOLD TOUR | Sekantis | Art.238.2.1 Konkūras pagal laiką, lentelė A | 125cm | 500 EUR (170-110-70-40-30-30-25-25)  |
| 5. | DIAMOND TOUR | Sekantis | Art.274.2.5 Dviejų fazių konkūras (Lentelė A, pagal laiką abejose fazėse) | 135cm | 1000 EUR(300- 200-140-110-80-70-50-50) |
| Iš viso: 2 310 EUR |

|  |
| --- |
| ŠEŠTADIENIS |
| NR | **KONKŪRAS** | **LAIKAS** | **ART.** | **AUKŠTIS** | **APDOVANIJIMAI** |
| 6A. | ATVIRA KLASĖ | 8:00 | Art.238.2.1 Konkūras pagal laiką, lentelė A | 60cm | Daiktiniai prizai |
| 6B. | ATVIRA KLASĖ | Sekantis | Art.238.2.1 Konkūras pagal laiką, lentelė A | 80cm | 190 EUR(40-30-20-20-20-20-20-20) |
| 7. | BRONZE TOUR | Sekantis | Art.238.2.1 Konkūras pagal laiką, lentelė A | 105cm | 310 EUR(90-60-50-30-20-20-20-20) |
| 8. | SILVER TOUR | Sekantis | Art.238.2.1 Konkūras pagal laiką, lentelė A | 115cm | 310 EUR(90-60-50-30-20-20-20-20)  |
| 9. | GOLD TOUR | Sekantis | Art.238.2.1 Konkūras pagal laiką, lentelė A | 125cm | 500 EUR (170-110-70-40-30-30-25-25)  |
| 10. | DIAMOND TOUR | Sekantis | Art.274.2.5 Dviejų fazių konkūras (Lentelė A, pagal laiką abejose fazėse) | 135cm | 1000 EUR(300- 200-140-110-80-70-50-50) |
| 11. | ŠOU KLASĖ***„Jump & Score”*** | Sekantis | Art. 239 lentelė C + specialios taisyklės | 120cm | 600 EUR(300-200-100) |
| Iš viso: 2 910 EUR |

**ŠOU KLASĖS „JUMP & SCORE“ TAISYKLĖS:**

Raiteliui leidžiama startuoti tik su vienu žirgu, teisėjaujama pagal lentelę C.

Peršokus 9 kliūčių maršrutą raitelis sustoja prie krepšinio lentos ir **meta tris metimus nuo dvitaškio zonos sėdėdamas ant žirgo**. **Pataikius į krepšinį minusuojamos 4 sekundės nuo peršokto maršruto laiko**.
Konkūrą laimi greičiausias laikas, iš viso apdovanojamos trys vietos.

Limituojamas dalyvių skaičius konkūre, max 20 dalyvių.

|  |
| --- |
| SEKMADIENIS |
| NR | **KONKŪRAS** | **LAIKAS** | **ART.** | **AUKŠTIS** | **APDOVANIJIMAI** |
| 12A. | ATVIRA KLASĖ | 8:00 | Art.238.2.1 Konkūras pagal laiką, lentelė A | 60cm | Daiktiniai prizai |
| 12B. | ATVIRA KLASĖ | Sekantis | Art.238.2.1 Konkūras pagal laiką, lentelė A | 80cm | 190 EUR(40-30-20-20-20-20-20-20) |
| 13. | BRONZE TOUR FINALAS presented by**Audruvis Equistore** | Sekantis | Art.238.2.1 Konkūras pagal laiką, lentelė A  | 105cm | 310 EUR(90-60-50-30-20-20-20-20) |
| 14. | SILVER TOUR FINALASpresented by **Cavalor** | Sekantis | Art.238.2.1 Konkūras pagal laiką, lentelė A | 115cm | 310 EUR(90-60-50-30-20-20-20-20) |
| 15. | GOLD TOUR FINALASpresented by**Black Balance** | Sekantis | Art.238.2.1 Konkūras pagal laiką, lentelė A | 125cm | 640 EUR(200-140-100-70-40-30-30-30)  |
| 16. | DIAMOND TOUR FINALASpresented by**Horses & Co** | Sekantis | Art.238.2.2 Konkūras su persirungimu, lentelė A | 140cm | 2640 EUR(1000-700-400-200-150-100-50-50) |
| Iš viso: 4 100 EUR |

# VETERINARINIAI REIKALAVIMAI

## BENDRIEJI REIKALAVIMAI IR INFORMACIJA DĖL EHV VIRUSO VARŽYBŲ METU

Remiantis FEI elgesio kodeksu dėl žirgų gerovės, visi varžybose dalyvaujantys žirgai privalo būti fiziškai pasiruošę ir nesergantys užkrečiamomis ligomis.

Visų varžybose dalyvaujančių žirgų temperatūra bus patikrinta oficialaus veterinaro atvykimo metu. Prašome visų dalyvių rimtai vertinti situaciją, saugoti savo ir kitų partnerius, vengti kontaktuoti su kitais žirgais, naudoti tik savo inventorių, dezinfekuoti drabužius bei stebėti savo žirgų temperatūrą varžybų metu. Pastebėjus, kad žirgas jaučiasi blogai kuo skubiau susisiekti su varžybų oficialiu veterinaru bei varžybų organizatoriumi.

## PASAI IR LICENCIJOS

Visi žirgai privalo turėti tvarkingus ir galiojančius nacionalinius arba tarptautinius pasus. Raiteliai iš Lietuvos bei jų žirgai privalo turėti galiojančias licencijas, kad galėtų dalyvauti varžybose.

## SKIEPAI IR KRAUJO TYRIMAI

Gripo vakcinacija turi būti galiojanti pagal Lietuvoje galiojančius veterinarinius reikalavimus (pagal gamintojo nurodymus, 1 kartą metuose). Žirgai privalo būti ištirti 3 ligų atžvilgiu (infekcinės arklių anemijos, kergimo ir įnosių ligos) vieną kartą metuose.

# PAPILDOMI REIKALAVIMAI

## ATSAKOMYBĖ

Jojimo sporte yra didelė tikimybė susidurti su pavojingomis situacijomis. Organizacinis komitetas neprisiima jokios atsakomybės dėl materialinės ar fizinės žalos, nelaimingų atsitikimų ar ligos įskaitant, bet neapsiribojant COVID-19, su kuria susidūrė savininkai, sportininkai ar jų darbuotojai, nepriklausomai nuo to ar tai atsitiko varžybų aikštelėje ar už jos ribų, prieš, per, ar po varžybų. Žala žirgams, treneriams, inventoriui, arklidžių priedams ir kitam turtui (įskaitant vagystes ar nuostolius) taip pat nebus organizacinio komiteto atsakomybėje. Rekomenduojame nuo minėtų faktorių apsidrausti, o savo turtą saugoti.

## DRAUDIMAS

Raiteliai/savininkai/pagalbiniai darbuotojai patys privalo pasirūpinti tinkamu draudimu nuo nelaimingų atsitikimų, kuris nelaimingam atsitikimui įvykus varžybų metu padengs medicinines ir kitas su tuo susijusias išlaidas.

Visi savininkai ir sportininkai yra asmeniškai atsakingi už žalą tretiesiems asmenims, kurią sukėlė jie patys, jų darbuotojai ar jų žirgai. Dėl to patariame įsigyti trečiųjų šalių draudimą, pilnai padengiantį su tokiais įvykiais žirginio sporto varžybose susijusią žalą Lietuvoje bei užsienyje. Organizacinis komitetas neprisiima jokios atsakomybės dėl materialinės ar fizinės žalos tretiesiems asmenims, kurią sukėlėte jūs, jūsų žirgai ar darbuotojai.

## ELGESYS VARŽYBŲ METU

Varžybų organizatoriai primena, kad varžybų teritorijoje negali būti vykdomi jokie neautorizuoti šieno, pjuvenų, šiaudų ar kitų prekių pardavimai. Už nelegalius pardavimus bus baudžiama 100 EUR bauda, o pažeidimui pasikartojus, pažeidėjas gali būti pašalintas iš varžybų teritorijos.

Rūkyti arklidėse griežtai draudžiama. Už šios taisyklės pažeidimą bus baudžiama 100 EUR bauda, o pažeidimui pasikartojus, pažeidėjas gali būti pašalintas iš varžybų teritorijos.

Visi šunys varžybų teritorijoje privalo būti pririšti prie stacionaraus objekto ar vedami žmogaus. Pažeidimams kartojantis, pažeidėjas gali būti pašalintas iš varžybų teritorijos.

## ASMENS DUOMENŲ APSAUGA

**NUOTRAUKOS BEI VIDEO ĮRAŠAI**

Pateikdamas paraišką dalyvauti varžybose, raitelis sutinka būti fotografuojamas ir/ar filmuojamas oficialios varžybų fotografų ir/ar filmavimo komandos. Raitelio nuotraukos ir/ar vaizdo įrašai gali būti naudojami renginio reklamai. Šios nuotraukos gali būti atspausdintos ir/ar naudojamos skaitmenininėje erdvėje, įskaitant, bet neapsiribojant straipsniais, interneto svetainėmis, plakatais, reklamomis bei socialiniais tinklais.

**ASMENS DUOMENYS**

Įmonė, kuriai priklauso paraiškų teikimo sistema Zawody Konne<https://entry.equipe.com/> taip pat yra atsakinga už asmens duomenų kaupimą bei saugojimą. Starto protokoluose bei rezultatuose bus matoma ta pati informacija kuri yra pateikiama paraiškose. Tačiau, raitelio amžius, kontaktiniai duomenys, adresas bei duomenys reikalingi sąskaitoms išrašyti nebus viešinami.

Renginio metu varžybų komentatorius naudos raitelio vardą, pavardę, žirgo duomenis, įskaitant savininko vardą ir pavardę. Taip pat skelbs rezultatus ir užimamą vietą, bei gali paminėti kitus faktus susijusius su raitelio pasiekimais žirginiame sporte.

Jūs galite nesutikti pateikti varžybose dalyvauti reikalingų asmens duomenų, tačiau tuo atveju jūsų paraiška bus atmesta.

# FEI ELGESIO KODEKSAS ŽIRGO GEROVEI UŽTIKRINTI

FEI reikalauja, kad visi asmenys susiję su tarptautiniu jojimo sportu laikytųsi FEI Elgesio kodekso ir vadovautųsi nuostata, kad žirgo gerovė yra pati svarbiausia. Žirgo gerovė niekada negali likti antraeilė dėl konkurencijos ar komercijos įtakos. Itin svarbu atsižvelgti į šiuos punktus:

1. **Bendra gerovė:**
	1. Tinkama žirgų priežiūra

Laikymo sąlygos bei šėrimas turi atitikti aukščiausius žirgų priežiūros standartus. Žirgai visada turi būti aprūpinti švariu ir kokybišku šienu, pašaru bei vandeniu.

* 1. Treniravimo metodai

Žirgai atitinkamose disciplinose gali būti treniruojami tik atitinkančiais jų fizinį pajėgumą bei subrendimo lygį metodais. Negalima naudoti jokių neleistinų, žiaurių ar baimę keliančių treniravimo metodų.

* 1. Kaustymas bei inventorius

Kanopų priežiūra bei kaustymas privalo atitikti aukščiausius standartus. Inventorius turi būti pagamintais ir pritaikytas, taip, kad būtų išvengta skausmo ar sužalojimų.

* 1. Transportavimas

Transportavimo metu žirgai turi būti tinkamai apsaugoti nuo sužalojimų bei kitų pavojų sveikatai. Transporto priemonės turi būti saugios, gerai vėdinamos ir prižiūrimos, reguliariai dezinfekuojamos ir vairuojamos kompetentingo personalo. Žirgai visą laiką turi būti prižiūrimi kompetentingų prižiūrėtojų.

* 1. Tranzitas

Visos kelionės turi būti planuojamos atsakingai, žirgams reguliariai turi būti suteikiamos pertraukos pailsėti, kurių metu jie aprūpinami pašaru bei vandeniu, pagal galiojančias FEI rekomendacijas.

1. Tinkama fizinė būklė dalyvauti varžybose:
	1. Tinkama fizinė būklė ir kompetencija

Varžybose gali dalyvauti tik fiziškai parengti žirgai ir patvirtintos kompetencijos sportininkai. Žirgai privalo turėti tinkamas pertraukas pailsėti tarp treniruočių ir varžybų; po kelionių turėtų būti suteikiamas papildomas poilsis.

* 1. Sveikatos būklė

Nė vienas žirgas, kurio fizinė būklė yra laikoma netinkama, negali dalyvauti ar tęsti dalyvavimo varžybose, kilus abejonėms, būtina kreiptis į veterinarijos gydytoją.

* 1. Dopingas ir vaistai

Bet kokie veiksmai ar ketinimai vartoti dopingą ar piktnaudžiauti vaistais yra laikomi rimta gerovės problema ir nebus toleruojami. Po veterinarinio gydymo turi praeiti pakankamai laiko iki varžybų, kad žirgas galėtų visiškai atsistatyti.

* 1. Chirurginės procedūros

Turi būti draudžiamos bet kokios chirurginės procedūros pavojingos varžybose dalyvaujančio žirgo gerovei ar kitų žirgų ir/ar sportininkų saugumui.

* 1. Kumelingos/neseniai atsivedusios kumeliukus kumelės

Po ketvirtojo nėštumo mėnesio ar esančios kartu su kumeliuku kumelės negali dalyvauti varžybose.

* 1. Netinkamas pagalbinių priemonių naudojimas

Netinkamas elgesys su žirgu, naudojant natūralias ar dirbtines pagalbines priemones (pvz.: stekas, pentinai ir kt.), nėra toleruojamas.

1. Varžybos neturi kenkti žirgo gerovei:
	1. Varžybų teritorija

Žirgus galima treniruoti ir su jais varžytis tik ant tam pritaikytų ir saugių paviršių. Visos kliūtys bei varžybų sąlygos turi būti parengtos atsižvelgiant į žirgo saugumą.

* 1. Gruntas

Visų teritorijų, kuriose žirgai vaikšto, yra treniruojami ar dalyvauja varžybose gruntas turi būti įrengtas bei prižiūrėtas taip, kad sumažėtų sužeidimus galinčių sukelti veiksnių.

* 1. Ekstremalios oro sąlygos

Varžybos negali būti vykdomos ekstremaliomis oro sąlygomis, kurios gali sukelti grėsmę žirgo gerovei ar saugumui. Turi būti sudarytos sąlygos žirgams tinkamai atvėsti po dalyvavimo rungtyje.

* 1. Arklidės varžybose

Arklidės turi būti saugios, higieniškos, patogios, gerai vėdinamos bei pakankamo dydžio atsižvelgiant į žirgo veislę bei sudėjimą. Vanduo bei vietos skirtos plovimui turi būti nuolatos prieinamos.

1. Humaniškas elgesys su žirgais:
	1. Veterinarinis gydymas

Varžybų metu visada turi būti prieinama veterinarinė priežiūra. Jeigu varžybų metu žirgas susižeidžia ar yra išsekęs, sportininkas turi sustabdyti savo pasirodymą ir leisti veterinarui atlikti apžiūrą.

* 1. Nukreipimas į centrus

Esant reikalui, žirgai turi būti paimami greitosios pagalbos transporto bei nugabenami į artimiausią atitinkamą gydymo centrą tolimesnei apžiūrai bei gydymui. Susižeidusiems žirgams prieš transportavimą turi būti suteikiama visa būtinoji pagalba.

* 1. Sužeidimai varžybų metu

Varžybų metu patirtų sužeidimų dažnis turi būti stebimas. Grunto paviršiaus būklė, rungčių dažnumas ir visi kiti rizikos veiksniai turi būti atidžiai ištirti, siekiant nustatyti, kaip būtų galima sumažinti sužeidimų skaičių.

* 1. Eutanazija

Jeigu sužeidimai yra pakankamai sunkūs, remiantis humaniškomis paskatomis, veterinarijos gydytojui gali tekti kuo skubiau atlikti eutanaziją, kurios vienintelis tikslas – sumažinti kančias.

* 1. Sportinės karjeros pabaiga

Su dalyvavimą varžybose baigusiais žirgais turi būti elgiamasi palankiai ir humaniškai.

1. Švietimas:

FEI primygtinai ragina visus, su žirginiu sportu susijusius asmenis, siekti aukščiausių išsilavinimo standartų varžybose dalyvaujančių žirgų priežiūrai svarbiose srityse.

Šis elgesio kodeksas dėl žirgų gerovės gali būti nuolat atnaujinamas, todėl visos išreikštos nuomonės yra vertinamos. Ypatingas dėmesys bus skiriamas naujų tyrimų rezultatams, todėl FEI skatina tolimesnį finansavimą bei paramą gerovės studijoms.